

|  |  |  |
| --- | --- | --- |
|  |  | **Δελτίο Τύπου** |
|  |  |  |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 29.06.2023** |  |  |

**Αναρτήθηκαν τα αποτελέσματα για το πρόγραμμα επαγγελματικής εμπειρίας νέων** **στην ψηφιακή οικονομία**

Αναρτήθηκε σήμερα, Πέμπτη 29 Ιουνίου 2023, στον ιστότοπο της ΔΥΠΑ ο οριστικός πίνακας των ωφελούμενων ανέργων, ανά Κέντρο Προώθησης Απασχόλησης (ΚΠΑ2), του «Προγράμματος απόκτησης εργασιακής εμπειρίας στην ψηφιακή οικονομία για 3.900 ανέργους έως 29 ετών».

Η κατάρτιση των αποτελεσμάτων πραγματοποιήθηκε με βάση τα προβλεπόμενα κριτήρια της Δημόσιας Πρόσκλησης Νο11/2023 και ο πίνακας περιλαμβάνει εγγεγραμμένους ανέργους, ηλικίας έως 29 ετών, που έχουν ολοκληρώσει πρόγραμμα κατάρτισης στην ψηφιακή οικονομία και θα αποκτήσουν εργασιακή εμπειρία διάρκειας 6 ωρών την ημέρα, 5 ημέρες την εβδομάδα για 6 μήνες.

Η ΔΥΠΑ θα τους καταβάλλει απευθείας 594 ευρώ μηνιαία καθαρή αποζημίωση (27 ευρώ ημερησίως για 22 ημέρες), με ασφάλιση για ιατροφαρμακευτική περίθαλψη και για επαγγελματικό κίνδυνο.

Η ημερομηνία έναρξης της υποβολής αιτήσεων συμμετοχής για τις επιχειρήσεις, όπως και οι διαθέσιμες θέσεις ανά περιοχή, θα ανακοινωθούν την ερχόμενη εβδομάδα.

Το πρόγραμμα, με συνολικό προϋπολογισμό 14.935.120 ευρώ, συγχρηματοδοτείται από την Ελλάδα και την Ευρωπαϊκή Ένωση μέσω του Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020» με χρηματοδότηση από την Πρωτοβουλία για την Απασχόληση των Νέων (ΠΑΝ).

Για περισσότερες πληροφορίες: [www.dypa.gov.gr](http://www.dypa.gov.gr/)